	Razred:     9.
	Predmet:           MATEMATIKA
	Ura: 65.

	Učna tema:   GEOMETRIJSKE OBLIKE IN MERJENJE


	Učna enota:  POVRŠINA IN PROSTORNINA ŠTIRISTRANE PRIZME
                         

	Učni cilji: - prepoznajo kvader in kocko kot štiristrani prizmi,

· narišejo mrežo različnih štiristranih prizem,

· skicirajo štiristrane prizme,

 -    zapišejo obrazce za računanje O, pl, P in V posamezne prizme, 

 -    rešujejo direktne in indirektne naloge (P. V, pl, O štiristrane prizme). 


	Novi pojmi:  površina štiristrane prizme, prostornina štiristrane prizme



	Korelacija: fizika, kemija, promet, ekonomija, vsakdanje življenje



	Potek učne ure:

I. Pregled domačega dela:

Preverimo rezultate domače naloge, ki so jih učenci oddali na spletno učilnico. Če so se kje pojavile težave, jih skupaj odpravimo.

II. Napoved učnega smotra:

Spoznali smo prizme in vemo, kaj jih sestavlja. Prav tako smo spoznali tudi glavne lastnosti štiristranih ter pravilnih štiristranih prizem. Danes bomo ponovili osnovne pojme v štiristrani prizmi in reševali računske naloge o pravilni štiristrani prizmi z različnimi podatki.
III. Ponovitev obravnavane učne snovi:

Ponovitev obravnavane učne snovi naredimo preko spletne učilnice, in sicer s pomočjo orodja H5P, kjer sem pripravil kratek kviz (6 vprašanj) o pravilni štiristrani prizmi. Učenci rešujejo samostojno, na koncu preverimo rezultate in se pogovorimo. Ponovimo, da sta kvader in kocka posebna primera (pravilne) štiristrane prizme in ponovimo kako izgledajo mreže teh teles. Ponovimo število oglišč, število robov in število mejnih ploskev, ki jih razdelimo na osnovne in stranske.

III. Obravnava nove učne snovi:

Ponovimo splošni enačbi za površino in prostornino poljubne prizme ter zapišemo še enačbe za površino in prostornino kvadra in kocke. 

Najprej skupaj naredimo nekaj različnih nalog, pri katerih imamo znane poljubne podatke (O, pl, a, b, c, V), pa tudi diagonale. Pri tem ponovimo, kako izrazimo dolžine diagonal pri kocki in pri kvadru (ploskovne in telesne diagonale).

Rešujemo naloge iz učbenika SŠO 9 – stran 147, naloga 10; stran 148, nalogi 18, 21; stran 149 naloga 33 ter ostale naloge, ki sem jih pripravil v spletni učilnici v obliki kviza s pomočjo H5P. Učenci pri vsaki nalogi dobijo besedilo naloge in možne odgovore za podatke, ki jih morajo izračunati. Nalogo rešujejo v zvezek in potem med ponujenimi odgovori izberejo pravilnega.
Rešujemo tudi naloge iz vsakdanjega življenja – prostornina bazena, površina škatle, površina in prostornina sestavljenih teles … .


	Oblike in metode dela

  ter učni pripomočki:

	Domače delo učencev:

Delovni zvezek, stran 118 in 119, naloge 10 – 13. 

	Opombe - komentar učitelja:




PRILOGE / DOKAZILA

Oddaja domače naloge na spletno učilnico:

Primer oddane in popravljene domače naloge:

Reševanje kviza s pomočjo programa H5P (1. del):

Reševanje kviza s pomočjo programa H5P (2. del):

Primer poročila rešenega kviza s pomočjo programa H5P:

